20.06.2022
Аҧсны Аҳәынҭқарра Ахада Аслан Бжьаниа Аҧсны Мрагыларатәи ахәҭаҟны иҟоу арратә инфраструктура аобиектқәа дырҭааит.
Иахьа Аҧсны Ахада, Арбџьармчқәа Рыдҵаҟаҵаҩ хада Аслан Бжьаниа атәылахьчара аминистр Владимир Ануа, уи ихаҭыҧуаа Беслан Ҵәыџьба, Нодар Аҩӡба, Аҧсны Жәлар Реизара -Апарламент Ахантәаҩы Лаша Ашәба, Аҳәынҭқарратә шәарҭадара амаҵзура ахантәаҩы Роберт Киут, аҧыза-министр ихаҭыҧуаҩ Сергеи Пустовалов ицны Аҧсны мрагыларатәи ахәҭаҟны иҟоу арратә инфраструктура аобиектқәа дырҭааит.
Ахада ҷыдала хшыҩзышьҭра аҭаны дазааҭгылеит аинфраструктура аобиектқәа ршәарҭадареи техникала реиқәыршәареи азҵаарақәа, уи инақәыршәаны адҵақәагьы ҟаиҵеит.